Qurban olduğum (Məlikballı Qurban)
Yenə saldı məni eşqi-cünuna,
Lalə üzarına qurban olduğum. 
Hərdən baxıb işvə verər nazilə, 
Çeşmi-xumarına qurban olduğum.

Zülfi-pərişanın töküb dalına, 
Canım qurban ağ üzündə xalına, 
Yaxşı həyasına, xoş məqalına, 
Şirin göftarına qurban olduğum.

Məlikballı Qurban mayili şinə, 
Xəlvət xanasına, əlvan eyşinə, 
Cənnət heyvasını qoyub döşünə, 
Təzəcə narına qurban olduğum.
Qoşmalar